Ensimmäisissä aikuisten arvokisoissaan Roomassa 1987 Wyludda sijoittui kiekossa neljänneksi. Vuonna 1990 hän saavutti EM-kultaa Splitissä tuloksella 68,46. Voitettuaan 41 kiekkokilpailua peräkkäin hän jäi toiseksi Tokion MM-kisoissa 1991 Tsvetanka Hristovan jälkeen. Barcelonan olympialaisissa 1992 Wyludda sijoittui yhdeksänneksi ja Stuttgartin MM-kilpailuissa 1993 yhdenneksitoista.